Looduskaitseseadus

Lisa

**Valik-, häil- ja aegjärkse raie tingimused kaitstaval loodusobjektil ja ranna ja kalda piiranguvööndis**

1.  Pärast valikraiet ei tohi puistu esimese rinde rinnaspindala (m2/ha) olla väiksem kui:

Puistu Boniteediklass

 1A 1 2 3 4 5 5A

Okaspuu- ja kõvalehtpuupuistu 26 24 22 20 18 16 14

Pehmelehtpuupuistu 22 20 18 16 14 12 10

2.  Aegjärkset raiet tehakse korduvate raiejärkudena ja raiega ei tohi viia puistu esimese rinde

täiust madalamale kui:

|  |  |  |  |  |
| --- | --- | --- | --- | --- |
| Täius enne raiet | Raiejärkude arv | Täius pärast1. raiejärku | Täius pärast2. raiejärku | Täius pärast3. raiejärku |
| 65% ja suurem | 3 | 50% | 30% | 0% |
| 45–64% | 2 | 30% | 0% |  |
| 44% ja väiksem | 1 | 0% |  |  |

3. Kaitseala, püsielupaiga ja kaitstava loodusobjekti piiranguvööndis ning hoiualal peab aegjärkse ja häilraie tegemisel raiejärkude vahe olema 10 aastat, mille hulka ei loeta raieaastaid.

4. Kui kaitse-eeskirjaga ei sätestata teisiti, loetakse kaitseala, püsielupaiga ja kaitstava loodusobjekti piiranguvööndis ning hoiualal raiesmik pärast viimast turberaie järku uuenenuks, kui noorendiku keskmine kõrgus on vähemalt 3 m.

5. Kui kaitse-eeskirjaga ei ole sätestatud teisiti, tuleb kaitseala, püsielupaiga ja kaitstava loodusobjekti piiranguvööndis ning hoiualal jätta säilikpuud ehk elustiku mitmekesisuse tagamiseks vajalikud puud või nende säilinud püsti seisvad osad tüvepuidu kogumahuga vähemalt 15 tihumeetrit ühe hektari kohta.

6. Kui kaitseala, püsielupaiga ja kaitstava loodusobjekti kaitse-eeskirjas ei ole sätestatud teisiti, on aegjärkne ja häilraie lubatud kuni 2 ha suuruse langina.